
	Παρουσίαση του βιβλίου

Ανθολόγιο Χαϊκού

στο Σπίτι της Κύπρου

Την Πέμπτη 1 Ιουνίου 2017 και ώρα 20:00, θα πραγματοποιηθεί στο Σπίτι της Κύπρου, Ξενοφώντος 2Α Σύνταγμα, η παρουσίαση του βιβλίου Ανθολόγιο Χαϊκού (Πνευματικοί Ορίζοντες Εφαλτήριο Λόγου Τέχνης και Πολιτισμού).

Καλωσόρισμα από τον Άθω Χατζηματθαίου, Πρόεδρο Πνευματικών Οριζόντων, λογοτέχνη.

Χαιρετισμό θα απευθύνουν ο Δρ Ηρακλής Ζαχαριάδης, Πρόεδρος του Ελληνικού Πολιτιστικού Ομίλου Κυπρίων Ελλάδος (Ε.Π.Ο.Κ.), ιστορικός, ερευνητής και ο  Νίκος Ταβουλάρης, τ. Πρόεδρος της Πανελλήνιας Ένωσης Λογοτεχνών, λογοτέχνης.

Για το βιβλίο θα μιλήσει ο Γιάννος Λαμπή ποιητής, συγγραφέας, μέλος του Δ.Σ. Πνευματικών Οριζόντων.

Παρέμβαση εκ μέρους της επιτροπής αξιολόγησης του διαγωνισμού από τον Χρίστο Τουμανίδη ποιητή, μελετητή, ανθολόγο του ελληνικού Χαϊκού.

Θα πραγματοποιηθούν απονομές βραβείων, επαίνων, τιμητικών διακρίσεων.

Ακολουθεί μουσικό πρόγραμμα από τον Γεράσιμο Δημοβασίλη με το shakuhachi, την Έλενα Κλουβάτου, λυρική σοπράνο και την Ιακωβίνα-Μαρία Μαρκοπούλου στο πιάνο.

Την εκδήλωση θα συντονίσει ο Πανίκος Παναγή, συγγραφέας, ποιητής, μέλος Δ.Σ. Πνευματικών Οριζόντων.

Το Χαϊκού απλώνει τις ρίζες του από τον αρχαίο γιαπωνέζικο πολιτισμό ως τον σύγχρονο παγκόσμιο. Δηλώνει μοναδικής πυκνότητας επιγραμματικούς στίχους με λυρισμό και χάρη, που αποπνέουν το άρωμα των φρέσκων μυρωδάτων αγριολούλουδων. Το περιεχόμενό τους συντονίζει ή και συμφιλιώνει τον άνθρωπο με τη φύση, τη ζωή και τον έρωτα, ακόμη και την παρουσία του μυστηριακού και του θεϊκού. Ο ρυθμός τους μας χαρίζει, εκτός από τη δροσιά, ενθάρρυνση, ευφορία, παρηγοριά. 
Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.

25 Μαΐου 2017

